Sons Of Adam (SWS) Marriage With Sisters At The Start Of Human Life
قرآن یا تورات میں یہ بیان نہیں ہوا کہ پہلے بہن بھائیوں میں نکاح کرایا گیا۔ یہ قیاس ہے اور ممکن یہی لگتا ہے ایسا ہی ہوا ہوگا۔ رشتوں میں حرمت تمدن سے پیدا ہوتی ہے۔تمدن کی ضرورتیں انسانی رشتوں میں سے کچھ کو حرمت دینے کا تقاضا کرتی ہیں تاکہ کچھ رشتوں میں پاکیزگی پائی جائے اور جنسی حسد اور رقابت کا مسئلہ پیدا نہ ہو۔ اگر بہن بھائیوں میں نکاح جائز ہوتا تو بھائی بہنوں میں حسد پیدا ہوتا رہتا جیسا کہ ایک ہی عورت سے نکاح کے خواہش مند مردوں میں یہ حسد اور رقابت اب بھی پیدا ہوتا ہے۔ لیکن اس کو بہن بھائیوں کے لیے گوارا نہیں کیا گیا۔ اسی طرح ماں خالہ پھوپھی وغیرہ کے تعلق میں پاکیزگی کا تعلق پیدا کیا گیا ورنہ جنس میں پاکیزگی کا عنصر ختم ہو جاتا اور انسان اس معاملے مین جانور کی سطح پر آ جاتا۔